Diari Oficial de la Generalitat Valenciana


Sumari del DOGV 9774, del 25-01-2024 (2024/380)

Anunci pel qual se sotmet a informació pública la sol·licitud d'aprovació del pla de restauració integral i l'autorització del projecte d'explotació de recursos de la secció A) de la Llei de mines denominada la Replana, número 767, amb emplaçament al terme municipal de Monòver. Expedient MIEXPA/2021/5/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9774

Data del DOGV
:   25-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/380


Data del document
:   15-01-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmet a informació pública la sol·licitud d'aprovació del pla de restauració integral i l'autorització del projecte d'explotació de recursos de la secció A) de la Llei de mines denominada la Replana, número 767, amb emplaçament al terme municipal de Monòver. Expedient MIEXPA/2021/5/03. [2024/380]  
De conformitat amb el que s'establix en l'article 36 de la Llei 21/2013, de 9 de desembre, d'avaluació ambiental, i en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte d'explotació, l'estudi d'impacte ambiental, l'estudi acústic, el pla de restauració integral i l'estudi d'integració paisatgística per a l'autorització d'explotació de recursos de la secció A) de la Llei de mines denominada la Replana, núm. 767, inclosos en l'expedient MIEXPA/2021/5/03, instruït pel Servei Territorial d'Indústria, Energia i Mines d'Alacant, que ha sigut iniciat a instàncies de la societat Europea de Mármoles, SA, NIF: R95974417.  
L'esmentat projecte està sotmés al procediment d'avaluació d'impacte ambiental ordinària de la secció primera del capítol II del títol II de l'esmentada Llei 21/2013, per a la formulació de la declaració d'impacte ambiental, en estar inclòs en l'apartat 3 de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, «Extracció i transformació de minerals no energètics i productes derivats. Indústries químiques», lletra c, «Extracció de minerals no metàl·lics ni energètics».  
- Promotor: Europea de Mármoles, SA, NIF: T16104789.  
- Òrgan substantiu: Servei Territorial d'Indústria, Energia i Mines d'Alacant.  
- Denominació del projecte: Projecte d'explotació de recursos minerals de la secció A) de la Llei de mines denominada la Replana, núm. 767.  
- Emplaçament del projecte: polígon 34, parcel·la 159 i polígon 43, parcel·la 274 del terme municipal de Monòver, província d'Alacant.  
  
La qual cosa es comunica perquè se'n prenga coneixement perquè en el termini de trenta dies hàbils, a partir de l'endemà de la publicació d'este anunci en el Diari Oficial de la Generalitat Valenciana, totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica http://cindi.gva.es/es/web/energia/informacio-publica-de-mines, així com dirigir al Servei Territorial d'Indústria, Energia i Mines d'Alacant les al·legacions que es consideren oportunes, les quals es podran presentar telemàticament a través de la seu electrònica de la Generalitat, accedint a l'enllaç següent:   
https://www.gva.es/es/inicio/procedimientos'id\_proc=15607.  
  
Alacant, 15 de gener de 2024.- La cap del Servei Territorial d'Indústria, Energia i Mines: Rosa María Aragonés Pomares.